Калин Вълов
Невидим за теб, всяка нощ ще идвам…

chitanka.info

Невидим за теб, всяка нощ ще идвам

тихомълком в дома ти, необезпокояван от никого,

с въздуха отвън през ключалки и панти

от мен ти да вдишаш с всеки дъх и въздишка.

През дима от цигари и изпарението от шампанско,

като трепет през тях ще премина, та да стигна до тебе,

все по-близо до устните ти, та от тях да отпия

глътка любов, па макар и горчива.

Оттам през косите ти, до врата и гръдта ти,

от аромата на парфюма ти, от него да опитам,

кожата ти настръхнала, но винаги топла,

за допир копнееща, нея да я докосна.

С всеки нов полъх все по-хладен,

със завивките, допиращи твоето тяло,

аз при теб ще остана, докато не изпиеш

и последната глътка шампанско

със сълзите, от очите ти стичащи се.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.